颜允南
参考资料

1 2 3 4 5 6  《全唐文·卷三百四十一·正议大夫行国子司业上柱国金乡县开国男颜府君神道碑铭》：君讳允南，字去惑，京兆长安人也。高宗侍读赠华州刺史昭甫府君之孙，薛王友赠太子少保惟贞府君之第二子也。少以词藻擅名，兼工草隶书，尤善五言诗，深为伯父濠州刺史元孙府君之所赏爱。开元十五年，以挽郎选糊名考，判入高第，授鹑觚尉。後与从父兄春卿、杲卿、曜卿调集，皆为吏部侍郎席建侯所赏重，时论荣之，寻授右武卫兵曹，二十六年丁内忧，以毁闻，服阕，转右领军录事参军。与从祖姑子刘同昇齐名，长又相善，尝寓书与之，中书舍人孙逖见而惊叹曰：“古人之作。”寻为同昇江南经略判官，迁大理评事。从调吏部，侍郎达奚以书判超等，荐为朝廷左补阙。元宗尝撰《华岳碑》并书，天宝九载，令御史大夫王鉷打百本以赐朝臣，家获二本者四族，而君以两省官、弟真卿以殿中侍御史居其一焉。每正至朝贺，宰相以下登殿者不过三十人，而君与真卿、王钅共法服於含元殿蹈舞，而衣接焉。朝觐宴集，必同行列。故君赋诗云：“谁言百人会，兄弟皆霑陪。”与谏议大夫郑审、郎中祁贤之每庆制及朝廷唱和，必警绝佳对，人人称说之。俄迁殿中侍御史，以忤杨国忠贬襄阳丞，移河东司户京兆士曹。十五年，长安陷，舆驾幸蜀，朝官多出骆谷至兴道，房琯李煜高适等数十人尽在。中丞田良邱为哥舒翰行军司马，既败，犹自振矜，因诵表云：“翰北行师，未当挫衄，盖缘运数潜迫，人神同弃，职之人故，匪翰之由。”众皆默然，君独抗声叱之曰：“公何得尚为贼说徵祥乎？”峘等因欲殴击魏仲犀与之同罪，逊词引去，不敢枝梧一座皆壮之。恩诏召拜尚书屯田员外郎，加朝散大夫，迁司膳郎中。真卿至自河北，元宗给君驿至凤翔，令相见，从肃宗入西京，迁司封。真卿以尚书兼大夫，弟允臧又为殿中，兄弟三人，同时台省，当人无比，时人钦羡焉。寻封金乡县开国男，累加正议大夫上柱国，迁国子司业。宝应元年冬十一月，真卿自利州蒙召至上都。君遇疾已革。（阙）而泣曰：“吾忍得见汝。”因哽咽不自胜。其十日，倾逝於私第，享年六十九。呜呼。明日庚申，葬於万年县凤栖原先茔之北，也。二子：颖、频，皆好为五言诗。真卿使奏事彭原，上文章，蒙擢校书郎，早卒。颖简直洁已，以左卫兵曹选，为侍郎崔器所赏，累授河南府士曹。噫！君幼而聪明，长而美秀，仁恕形於造次，清识冠於当时。善与人交，笃於僚友。故父执侍郎寇公泚、相国陆公象先、尚书陆公景融重君才名，相见未尝不移日也。相国房琯、尚书韦陟、张倚皆笃忘年之契，河南陆据彭城刘餗、刘秩、陇西李揆、河东裴士淹特敦莫逆之欢，河东敬括、陇西李华、李涵、范阳卢允毕尽常僚之好。非夫亲仁诚物，泛爱虚已，则何以广而能周，久而益敬者矣？家常有折胫鹤，初真卿小年时戏书其背，君切责曰：“此虽不能奋飞，竟不惜其毛羽，奚不仁之甚欤！”其恻隐者如此，真卿终身志之。於戏，以君之才之美之德之义，方当翼亮盛时，仪型宗国。道之祝丧，顿我远图，悲乎？痛哉！，真卿孩而不天，太夫人兰陵郡太夫人、殷氏亲自鞠育，实赖慈训，粗兹有成。至若发虑学文之亲，立身复礼之道，非仁兄之规诲，曷暨所蒙？且有师训之资，岂惟孔怀之戚？布哀金石，未究万分。铭曰：
庄岳熊浑，清沂骏奔。英灵盈育，生我仲昆。维我仲昆，邦家之藩。孝仁是履，恺悌是。清识冰澈，韶仪玉温。词华藻绚，翰墨云繁。通究理体，精详政源。爰初发迹，屡振瑶琨。尉邑何陋？评廷不冤。衮衣补阙，绣服荣敦。神州列掾，会府掌屯。司膳王封，回薄飞骞。乃佐教胄，载光儒门。未登鼐鼎，奄谢鸿鸳。伊昔不造，实赖能存。下光花萼，上洁晨飧。微君教导，曷惠拯援？今既绝矣，哀摧忍言？何以怀？勒铭弗谖。垂诸来裔，翼子谋孙。
1 2 3  傅清音, , 《文博》 (04期), 2024年, (04期): 75–79
1 2  《全唐文·卷三百三十九·晋侍中右光禄大夫本州大中正西平靖侯颜公大宗碑》：公讳含，字宏都，琅琊临沂人。其先出于邾，颜公子友封于郳，是为小邾子。为鲁附庸，居于邹邑，因以命氏。孔门达者八人，曰路、回、辛、骄、祖、哙、仆、何，次有丁、阖、叔子、率、躅。秦有芝、贞，汉有肆、异、安、乐。魏有斐、盛；盛字叔台，青徐二州刺史关内侯，始自鲁居琅琊。代传恭孝，故号所居为孝悌里。生钦，字公若，明《韩诗》、《礼》、《易》、《尚书》，多所通说，学者宗之。历大中大夫、东莞、广陵太守、葛绎贞子。生默，字静伯，晋汝阴太守护军将军。生公，少有操行，以孝闻。兄畿，咸宁中死，托梦当复生。发棺而气息甚微，阖家营视，母妻不能无倦。公乃绝弃人事，躬亲侍养，足不出户者十有三年。次嫂樊氏失明，须髯蛇胆，寻求不得。忽有青衣童子持囊授公，乃蛇胆也。寻出户，化成青鸟飞去。东海王越以为太傅参军。元帝过江，为丞相祭酒。东宫初建，公以儒素笃行补太子中庶子，迁黄门侍郎本州大中正，封西平县侯。拜侍中，除吴郡太守。公所历简而有恩，明而能断，然以威风御下。王导叹曰：“颜公在事，吴人敛手矣。”未之官，复为侍中国子祭酒光禄勋。以年老逊位，成帝美其素行，就加右光禄大夫，门施行马，赐床帐被褥，敕大官四时致膳，固辞不受。时论者欲为王导降礼，冯怀以问于公。公曰：“吾闻伐国不问仁人。向冯祖思问佞于我，我有邪德乎？”或论少正卯、盗跖恶孰深，公曰：隐伏之奸，非圣不诛。”众咸服焉。郭璞尝欲为公筮，公曰：“自有性命，无劳著龟。”桓温求婚，以其盛满不许。因诫子孙曰：“自今任官不可过二千石，婚姻勿贪世家。”或问群士优劣，答曰：“周伯仁之正，邓伯道之清，卞望之之节，馀则吾不知。”致仕二十馀年，年九十二薨，谥曰靖。三子髦、谦、约，并有声誉。公丧在殡，而邻家失火，髦与二弟抱柩号叫。熛焰垂至，忽尔顿绝，时人以为孝感，事见《晋书》。髦子君道，少纂家业，惇于学行，仪状严整，风貌端美。桓公见而叹曰：“颜侍中廊庙之望也！”尚书郎国大中正给事黄门侍郎，以父老不就。加给事中晋陵临川太守侍中本州大中正，加秩中二千石光禄勋西平定侯，事具约孙延之集。生綝，字文和，骑都尉，袭西平侯。生靖之，字茂宗，宣城太守、司徒咨议、御史中丞。生腾之，字宏道，善草隶书，有风格，治书御史、度支校尉、巴陵太守。生炳之，字叔豹，以能书称，奉朝请、辅国江夏王参军。生见远，字见远，方正不合于俗。《梁书》云：“博学有志行，齐治书御史，俄兼中丞。正色立朝，有当官之称。高祖受禅，不食，发愤恸哭而绝。武帝恨之曰：“我自应天从人，何预天下人事，而颜见远乃至于此？”生协，字子和，湘东王记室，《梁书》有传。生之推，字介，北齐中书舍人、给事、黄门侍郎、平原太守。尝著《观我生赋》云“展白下以流涟”，以靖侯已下七叶坟茔皆在故也。生思鲁，愍楚，《集序》思鲁自作，事见本传。入隋，生游秦。思鲁字孔归，博学善属文，尤工诂训，隋司经校书、长宁王侍读、东宫学士。尝与刘臻讲论经义，臻屈服焉。高祖入关，率男师古、相时、勤礼、育德奉迎于长春宫，授仪同秦王记室。《国史温大雅传》云：“大雅在隋，与思鲁俱在东宫，弟彦博与愍楚同直内史省，彦公与游秦并典校秘阁。二家兄弟，各为一时人物之盛。少时学业，颜氏为优，其后职位，温氏为盛。”勤礼字敬，幼而朗悟，识量宏远。工于篆籀，尤精诂训，秘阁司经，史籍多所刊定。历校书郎、著作郎，与兄师古、相时俱以文学为崇贤宏文馆学士。太宗使萧钧赞曰：“依仁服义，怀文守一。履道自居，下帏终日。德彰素里，行成兰室。鹤钥驰誉，龙楼委质。”终著作郎。生昭甫，字周卿。少聪颖，而善工篆隶草书，与内弟殷仲容齐名，而劲利过之，特为伯父师古所赏，凡所注释，必令参定焉。为天皇曹王侍读曹王属，有献古鼎篆书二十馀字，举朝莫能读，昭甫尽识之。赠华州刺史，真卿表谢。批答曰：“卿之乃祖，尝为硕儒，既高倚相之能，遂有臧孙之后。不坠其业，在卿之门。”二子元孙、惟贞。元孙字聿修，聪锐举进士，考功郎刘奇特标榜之。历太子舍人，专掌令画。元宗赞之曰：“孔子亚圣，鲁国称贤。翰墨之妙，莫之与先。”累至滁、沂、濠三州刺史，赠秘书监。五子：春卿，明经拔萃，蜀县尉；举茂才，偃师丞。杲卿，字昕，常山太守。禄山反，开土门，拜卫尉卿兼中丞，赠太子太保，谥曰忠节。曜卿，工草隶、五言，以文学直崇文馆、淄川司马。旭卿，善草书，允山令。茂曾，笃行，颇好诂训，犍为司马。惟贞字叔坚，有德行词学，尤善草隶。屡登甲科，太子文学薛王友，累赠太子少保，事具陆据《神道碑》。七子：阙疑，孝友仁让，专精《诗传》，杭州参军。允南，孝悌聪锐，工为诗判，屡入高等，与春卿、杲卿、曜卿同日为侍郎席建侯所赏，历左补阙。时真卿为殿中侍御史，正至，同拱法座蹈舞，而衣袂相接者三。故允南《侍宴诗》云：“谁言百人会，兄弟也沾陪。” 累迁司封郎中、国子司业、金乡男。乔卿，仁友，精《晋史》，有吏道，富平尉。真长，清直，举明经。幼舆，仁和有酝藉，精《班汉》，左卫率府兵曹。真卿，进士，校书郎；举文词秀逸，醴泉尉；清白名闻，长安尉。历三院御史、兵部员外郎，以平原太守拒禄山。凡五为侍郎右丞，三为尚书，四为御史大夫，七为刺史，二为节度采访观察使，鲁郡公。允臧，友悌有吏干，制举县令，宰延昌，拜监察，充郭子仪朔方衣资使，迁殿中太子中允江陵少尹，再兼侍御史，充荆南节度行军司马。公子谦，安城太守。约，零陵太守。孙纶，廷尉。熙，散骑常侍。显，护军司马。曾孙系之，益州刺史。延之，金紫光禄大夫。劭之，领军司马。根，晋安太守。元孙希之，新安太守。师伯，仆射。师仲，中书郎。浚，吏部尚书。测，临淮太守。，五兵尚书。微之，散骑常侍。僧度，给事中。僧超，徐州刺史。来孙幼明，征虏记室。昆孙积，中书郎。翻，广州刺史。仍孙誓，交州刺史。挺，山阳太守。云孙之仪，周御正中大夫新野公。之善，隋叶令侍读。十代孙昶，宁仁令。愍楚，侍御史。游秦，度支郎中廉州刺史，见《循吏传》，著《班汉决疑》。颐，隋汝南侯侍读。十一代孙千里，工书，殷王主簿。师古，秘书监、宏文崇贤学士。相时，礼部侍郎、天册学士。育德，太子通事舍人，司经局校定经史。利仁，秘书郎。有意，沔州刺史。博古，博学，延陵丞。十二代孙中和，渝州刺史。扬庭，蒋王侍读。光庭，搏学，注《后汉书》。涉令，趋庭，职方郎中、吉州刺史。欣期，著作郎。益期，详正学士。敬仲，仁孝，吏部郎中、平昌男。康成，进士，太子舍人、崇文馆学士。希庄，进士，银青和州刺史。日损，应制高第，大基尉。嘉宾，少有俊才。十三代孙大智，并州录事参军。隐朝，进士，拔萃，河北尉。匡朝，工五言，朐山令。元淑、邻几、景灵，并校书郎。同寅，明经。升庠，有词学，富阳令。恭敏，有德行，明《汉书》，武功尉。知微，制举伊阙丞。十四代孙温之，有志行，举方正，司门郎中。澂之、澹之，并明经。晃，有清节，饶阳司士。抱，范县尉。允济，好属文，榆次尉。振，高陵丞。搢、援、挺、据、揆、撰，并明经。挺有词理，万年尉。式宣，清修，进士，殿中侍御史。茂齐，淳谨，汉州司法。舒，俊才，制举，长安尉。说，明经，有才器，渭南丞。顺，孝悌，进士，评事。胜，进士，左补阙。怡，好为诗。浑，博涉有文，太子通事舍人。方侨，进士，宫门丞。十五代孙逸，好文，武康令。鏻，长安尉、广成将军。泉明，孝义，佐父开土门，彭州司马。季明、子干、诩、沛，颇，及外孙沈盈、卢逖，禄山反死难，并赠五品官。翙，敦敏，通义令。觌，绵州参军。颢，西令。慈明，都水。颖，河南府功曹、校书郎。颋，孝，明经，大理司直。（阙），奉礼郎。颀，江陵。颂，河中。顗，凤翔参军。颉，当阳主簿。愿，千牛。顶，武功丞。颇，工隶书，太子洗马。颐、颒，并京兆参军。、岘、颉、颛、须、（阙）、頩、盈枝，并未仕。通明，项城尉。韶，有才气，工诗策，进士，濮阳尉。明，华阳尉。启，温江尉，袭华阴尉。亚邱，守道不仕。其馀枝派繁衍，不可具载。
於戏！吾祖以志行纯粹，咸通神明，贻谋子孙，奕叶无改。其后忠义孝悌，文学才业，布在青史，粲然可知。非夫德盛流光，何能若是？真卿小子，惧不克荷。顷自抚州代到，获展旧山，虽碑版沈沦，而邱封俨在。敢扬不朽之烈，庶竭罔极之思。铭曰：
铄吾祖，渡江浦。孝通神，名轶古。凡七叶，葬白下。本支分，源流溥。世忠义，叠规矩。毣鸾皇，炳龙虎。文雎涣，学邹鲁。赫才明，振区宇。亘今蚶，难悉数。嗟末孙，惭下武。扬耿光，鬼无取。丰碑立，百世睹。
↑  《宋会要辑稿（初校）·第 055册 崇儒三》：先是，王黼以唐告三道虞世南书《狄仁杰告》、颜赵卿书《颜允南母兰陵郡太夫人张氏告》及《徐浩封赠告》进呈。
1 2  《欧阳修集·卷一四一·集古录跋尾卷八》：右颜氏残碑，以《家庙碑》考之，是颜允南碑也。《家庙碑》云“允南历殿中、膳部、司封郎中，司业，金乡男”。此碑云“肃宗入中京，迁司封，寻封金乡县男”，又云“迁国子司业”。此碑云“二子颍、颎，颎好为五言诗，授校书郎，早卒”。《家庙碑》亦云“颎好五言，校书”。而此碑又云“与弟允臧，同时台省”，则为允南可知不疑。惟书颍事，《家庙碑》云“侍郎蒋冽赏其判”，此碑云“为崔器所赏”，小不同尔。治平元年寒食日书。